Proizvoljna jedinica
U nauci i tehnologiji, proizvoljna jedinica, uobičajeno arbitrarna jedinica (skraćeno arb. jedinica, Skraćenice vidi ispod) ili procedurno definirana jedinica (p.d.u.) je relativna jedinica mjere koja pokazuje omjer količina supstance, intenzitet ili druge količine prema unaprijed određenoj referenci mjerenja. Referentno mjerenje obično definiraju lokalne laboratorije ili ovisi o individualnom mjernom aparatu. Stoga je nemoguće uporediti 1 arb. jedinicu jednog i 1000 arb. jedinica drugog mjeritelja bez detaljnog prethodnog znanja o tome kako su određene "proizvoljne jedinice" definirane; stoga se jedinica ponekad naziva nepoznata jedinica. Jedinica služi samo za poređenje više mjerenja izvedenih u sličnom okruženju, budući da je omjer između mjerenja i reference dosljedan i bezdimenzijska količina neovisno o tome koje se stvarne jedinice koriste. Jedinice takvog tipa obično se koriste u poljima kao što je fiziologija, za označavanje koncentracija supstance i spetroskopije za izražavanje spektarog intenziteta. Kada je referentno mjerenje precizno definirano i međunarodno dogovoreno, proizvoljne jedinice također mogu biti jedinice sposobna za javno poređenje. Jedan primjer javno definisane proizvoljne jedinice je Međunarodna jedinica SZO.